དཔྱད་པའི་སྟོང་པ་ཉིད། །སྒོམ་པ་ཆོས་འདིའི་དངོས་གཞིར་འདོད། །ལ་ལ་རང་བྱིན་རླབས་པ་
ཡི། །རིམ་པས་འཁོར་ལོ་ཀུན་ཁེངས་པའི། །བདེ་སྟོང་ཟུང་དུ་འཇུག་པ་ནི། །ཆོས་འདིའི་དངོས་
གཞི་ཡིན་ཞེས་སྨྲ། །གཞན་འགའ་ཞིག་༼འབྲུ་རྐང་གཉིས་ཆད༽གནས་ཀྱིས། །རྟོག་པའི་འགྱུར་
བ་ཐམས་ཅད་དང་། །བྲལ་བའི་རང་སེམས་རྗེན་པ་ནི། །མཐོང་བ་ཆོས་འདིའི་དངོས་གཞིར་
འདོད། ཁ་ཅིག་དེ་ལྟར་མཐོང་བའི་སེམས། །ཕྱི་དང་ནང་དང་སྔོ་སེར་སོགས། །གང་དུ་བརྟགས་
པས་མ་རྙེད་པ། །དེར་བསྒོམ་ཆོས་འདིའི་དངོས་གཞིར་འདོད། །ལ་ལ་ཀུན་གྱི་བྱེད་པ་པོ།
ཀུན་གཞིའི་རྣམ་ཤེས་ཡིན་ནོ་ཞེས། །ཐག་གཅོད་བྱས་ནས་བསྒོམ་པར་འདོད། །འདི་དག་འཚོ་
བྱེད་གཞོན་ནུ་ཡིས། །རྩལ་གཏོན་དཀར་པོ་གཅིག་ཐུབ་ཀྱི། །དཔེས་བསྟན་ཚིག་ཉུང་དོན་འདྲིལ་
བ། །འབད་རྩོལ་མེད་པར་རྟོགས་སླ་བས། །མཐར་འཛིན་དྲུངས་ནས་འབྱིན་མཁས་པ། །དེ་དེ་
མིན་ནོ་དང་པོ་ནི། ཁ་བ་ཅན་དུ་ཕྱིས་གྲགས་པའི། །དབུ་མ་སྙིང་ལ་ཞུགས་གྱུར་པ། །འགའ་
ཡིས་དེ་དང་དེ་སྦྱར་ནས། །བརྩམས་པ་ཡིན་ནོ་དེ་དེ་མིན། །ཅི་ཕྱིར་ཞེ་ན་རིགས་ཚོགས་ཀྱི། །
དབུ་མ་མེད་པར་དགག་པ་སྟེ། །ཕྱག་རྒྱ་ཆེན་པོའི་སྟོང་ཉིད་ནི། །མཐའ་བྲལ་གདོད་མའི་ཡེ་ཤེས་
སོ། །ལུགས་དེ་དག་གི་ཆོས་ཉིད་ནི། །གཞན་སེལ་ཉིད་ཕྱིར་སྒྲ་རྟོག་གི །ཡུལ་དང་ཡེ་ཤེས་རང་
257

ལྔ་རིག་དཔེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
མཚན་ཕྱིར། །མངོན་སུམ་ཡུལ་གྱི་ཁྱད་པར་ཅན། །དེ་དེར་མ་ཟད་ལྐོག་གྱུར་དང་། །མངོན་དུ་
གྱུར་དང་བློས་བྱས་དང་། །མ་བཅོས་ལྷུག་པའི་ཁྱད་པར་ཅན། །དེ་དེ་རྟོགས་བྱེད་ཐབས་ཀྱང་ནི།
དབུ་མར་གྲགས་པའི་སྟོང་པ་ཉིད། །རང་དང་གཞན་གྱི་གཞུང་སྒྲུབ་དང༌། །སུན་འབྱིན་རིགས་པ་
ལས་གོ་ཞིང་། །ཕྱག་རྒྱ་ཆེན་པོའི་སྟོང་ཉིད་ནི། །བླ་མར་མོས་དང་བྱིན་རླབས་དང་། །ལས་འཕྲོ་
བསོད་ནམས་ཚོགས་ལས་ཡིན། །གྲུབ་ནས་གོམས་པར་བྱེད་ཚུལ་ཡང༌། །དཔྱད་དང་འཇོག་
པའི་སྒོམ་ཞེས་པ། །སྔོན་རབས་མཁས་པའི་བརྡ་ལས་བྱུང་། །ལུགས་གཉིས་པ་དེ་ས་ར་ཧའི། །
གཞུང་ལས་བྱུང་མོད་གསང་སྔགས་ཀྱི། །ཕྱག་རྒྱ་ཆེ་ཡིན་དྭགས་པོ་པས། །རྩལ་དུ་བཏོན་པ་དེ་
མ་ཡིན། ཁོང་གི་དཀར་པོ་གཅིག་ཐུབ་དེར། །ཆེན་པོ་གསུམ་གྱིས་འདྲེས་མེད་བཞེད། །དེ་འདྲ་
མི་འཐད་ཟེར་བའི་ལན། །གསུམ་པོ་གཞན་རྐྱེན་ཁོ་ན་ཡིས། །བརྟགས་ཕྱིར་མ་བཅོས་པ་མིན་
ལ། ཁོ་བོའི་ཆིག་ཐུབ་རང་བྱུང་གི །ཡེ་ཤེས་གསར་དུ་བཅོས་མིན་པ། །ཡིན་ཞེས་དེ་ཉིད་ཀྱིས་
གསུངས་སོ། །ངོས་འཛིན་བཞི་པ་ཞི་བྱེད་དུ། །སྦྱོར་དངོས་ཕྱག་རྒྱ་ཆེར་གྲགས་ཀྱི། །ཉམས་
ལེན་དང་མཚུངས་རྗེས་ཀྱི་ཚེ། །ཉམས་མྱོང་ཡེ་ཤེས་སྟོང་ཉིད་དུ། །ངོ་སྤྲོད་བྱེད་ཚུལ་རྐུས་མིན་
ནམ། །བརྐུས་ཀྱང་སྐྱོན་ཡོད་མ་ཡིན་མོད། །རང་རང་གི་གཞུང་ལྷད་མེད་པར། །འཛིན་པ་
འཛངས་པའི་ལུགས་ཞེས་བྱ། །ངོས་འཛིན་གཉིས་པ་དངོས་གཞིའི་དུས། །མཐོང་ཚུལ་དེ་ལས་
གཞན་མེད་ཀྱང་། ཁོ་བོས་ཕྱག་རྒྱ་ཆེ་མཐོང་ཞེས། །ཞེན་པར་བྱེད་ན་དུག་དང་བཅས། །རྩེ་
གཅིག་ཞི་གནས་ལ་འཐད་མོད། །སྤྲོས་བྲལ་ཆོས་འདིའི་དངོས་གཞིར་ཡང་། །བྱེད་ན་དེ་ཡི་ངོས་
འཛིན་ཅི། །ངོ་བོ་ཉིད་མེད་སྨྲ་གཞུང་དང་། །མཐུན་པར་བཤད་ན་དུག་དང་བཅས། །རིག་པ་
རྗེན་པར་མཐོང་ཙམ་ལ། །གཞན་མེད་ཅེ་ན་གྲངས་ཅན་གྱི། །ཤེས་རིག་བདག་དང་ཁྱད་པར་ཅི། །
རྗེས་ཀྱི་དུས་སུ་གང་ཟག་གི །བདག་མེད་ཉིད་དུ་ངོ་སྤྲད་པས། །གྲངས་ཅན་ལུགས་ལས་ཁྱད་
པར་དུ། །འབྱེད་དོ་སྙམ་ན་དངོས་གཞིའི་ཚེ། །བདག་འཛིན་གཉེན་པོ་མ་གོམས་པ། །རྗེས་ཤེས་
སྒྲོ་འདོགས་གཅོད་བྱེད་ཀྱི། །བསམ་བྱུང་བསྒོམ་དུ་འཐད་མ་ཡིན། །ངོས་འཛིན་ལྔ་པ་རྫོགས་
ཆེན་པོའི། །ཆོས་ཀྱི་སྐད་དང་བསྲེས་པའི་ཚེ། །ངོས་འཛིན་ཤེས་ན་སྐྱོན་མེད་མོད། །སེམས་སྡེ་
ནས་བཤད་ཀུན་གཞི་ཡི། །ངོས་འཛིན་གང་ལ་བྱེད་ཅེས་དྲི། །ཀུན་གཞིའི་རྣམ་ཤེས་གཞུང་ཆེན་
258

ཕྱག་རྒྱ་ཆེན་པོའི་ཤན་འབྱེད་ཀྱི་བསྟན་བཅོས་གྲུབ་པ་མཆོག་གི་དགོངས་པ་རྣམ་ངེས།
།
ནས། །ཡང་དག་མིན་རྟོག་ལ་བཤད་ཕྱིར། །ཕྱག་རྒྱ་ཆེན་པོའི་ངོས་འཛིན་དུ། །བཤད་ན་མཁས་
པའི་བཞད་གད་གནས། །ཀུན་གཞི་རྒྱུ་རྒྱུད་ལ་འཆད་ན། །ལམ་འབྲས་དང་བསྲེས་སྐྱོན་མེད་
ཀྱང་། །རང་གཞུང་འཆད་ཚེ་ཀུན་གཞི་དེ། །ཡེ་ཤེས་ཉིད་ལ་ངོས་འཛིན་ན། །ཀུན་བྱེད་རྒྱལ་པོ་
ཞེས་བྱ་དང་། །དམ་པའི་བདག་དང་སངས་རྒྱས་ཀྱི། །སྙིང་པོ་ཞེས་བྱར་ཞེན་པ་ཡི། །གཉེན་པོ་
གང་དུ་བསྒོམ་ཞེས་དྲི། །དངོས་གཞིའི་ཚེ་ན་གང་དུ་ཡང་། །འཛིན་པ་མེད་པ་དེས་བསྟན་ནོ། །
ཞེ་ན་ཕྱག་ཆེན་བརྗོད་བྲལ་བ། །རྟོག་པའི་ཡུལ་ལས་འདས་གྱུར་གང༌། །རྗེས་ཀྱི་ཤེས་པས་དེ་དེ་
ཤེས། །རྟོག་པས་ངོས་བཟུང་བསྟན་གྱུར་ན། །དངོས་གཞི་སླར་ཡང་དུག་བཅས་སུ། །བཏང་བ་
མིན་ནམ་ཞེན་བློ་དེ། །སླར་བཟློག་བྱེད་ན་གླང་ཆེན་གྱི། །ཁྲུས་དང་མཚུངས་པར་གྱུར་མིན་ནམ།
དང་པོའི་ཆིག་ཐུབ་ལ་གཞན་གྱི། །རྒོལ་བའི་ལན་དུ་ལྔ་ལྡན་ཞེས། །བྱ་བའི་ཕྱག་རྒྱ་ཆེ་བསྒོམ་པ།
མི་འཐད་མིན་མོད་ལྷ་རྗེ་ཡིས། །རྩལ་དུ་བཏོན་པའི་ཕྱག་ཆེན་དེར། །དོན་ལྔ་མེད་ན་མི་འབྱུང་རྒྱུ། །
ཡིན་ནམ་ཕུན་སུམ་ཚོགས་ཡན་ལག །གང་ཅེས་བརྟགས་ཚེ་དང་པོ་ལྟར། །ཡིན་ན་རྩ་བའི་དམ་
བཅའ་ཉམས། །ཕྱི་མ་ལྟར་ན་ལམ་འབྲས་དང་། །བསྲེས་པས་རང་གཞུང་ཚུགས་པ་མིན། །དེ་
ནས་དོན་ཆེ་ཚིག་ཉུང་ཞིང་། །ལས་འཕྲོ་ཅན་གྱི་སྒྲུབ་སླ་བ། །རྟོགས་སླ་རྟོགས་ན་བདག་འཛིན་
གཉིས། །ས་བོན་བཅས་དེ་འཇོམས་སླ་བ། །སོ་སོ་རང་རིག་གིས་མྱོང་ཞིང་། །སྒྲ་རྟོག་ཡུལ་དུ་
མ་བྱས་པའི། །ལྷན་ཅིག་སྐྱེས་འདི་ལུང་དང་ནི། །རིགས་པར་བརྟེན་དགོས་མ་ཡིན་ཞིང་།
བླ་མའི་དུས་ཐབས་བསྟེན་པ་ལ། །རག་ལས་མིན་ཀྱང་ཐེག་ཆེན་པ། །ཀུན་ལ་ཁྱབ་བྱེད་དུ་འགྲོ་
ཞིང་། །ཀུན་གྱི་ངེས་པའི་དོན་དང་ནི། །དངོས་གཞིའི་ཚེ་ན་འགལ་མེད་པ། །འདི་གྲུབ་པ་ལ་
སྦྱོར་བའི་ཚེ། །སྒྲུབ་བྱེད་སྣ་ཚོགས་དགོས་མིན་ཀྱང༌། །དངོས་གཞིའི་ཚེ་ན་བསྒྲུབ་བྱའི་དོན། །
མདོ་རྒྱུད་ཀུན་དང་མཐུན་པར་མཐོང་། །མཐོང་བྱ་གསར་དུ་བསྒྲུབས་མིན་གྱི། །གདོད་ནས་གྲུབ་
པའི་ཡེ་ཤེས་མཆོག །ཡིད་བཞིན་ནོར་བུ་དང་འདྲ་བས། །བྱིང་དང་རྒོད་པ་དང་བྲལ་བར། །
རེ་ཞིག་མཉམ་པར་འཇོག་ནུས་ན། །རྩེ་གཅིག་མིང་ཅན་ཆོས་དང་ནི། །གང་ཟག་ཉིད་དུའང་
འཛིན་མེད་པར། །གྱུར་པ་སྤྲོས་བྲལ་མིང་ཅན་དེ། །དངོས་གཞིའི་ཞི་ལྷག་ཟུང་དུ་འཇུག།དེ་ལ་
རྗེས་ཐོབ་ཀྱིས། །བོགས་འབྱིན་པ་ནི་གང་ཟག་དང་། །ཆོས་ཀྱི་སྣང་བ་ཅི་ཤར་ཡང༌། །དེ་དེར་
259

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
འཛིན་པ་མེད་གྱུར་ཚེ། །རྣམ་ཤེས་ངོ་ན་གཟུང་འཛིན་གྱི། །སྣང་བ་འགགས་པར་མ་གྱུར་ཀྱང་། །
ཡེ་ཤེས་ངོ་ན་བདག་གཉིས་པོ། །གང་དུ་ཡང་ནི་འཛིན་མེད་པའི། །ཡེ་ཤེས་ངང་གིས་དྲངས་གྱུར་
པ། །དེ་ཚེ་སྣང་སྲིད་ཀུན་ཐམས་ཅད། །ཕྱག་རྒྱ་ཆེན་པོར་རོ་གཅིག་པ། །ཡིན་ནོ་དེ་ནས་འབད་
མེད་པར། །དེ་མངོན་གྱུར་ལ་སྒོམ་མེད་ཀྱི། །ཐ་སྙད་བཏགས་པ་ཡིན་སྙམ་བྱེད། །འདི་ལ་ཕྱི་
རབས་པས་རྒོལ༼འབྲུ་གཅིག་ཆད༽། །དངོས་གཞིའི་ཚེ་ན་གང་དུ་ཡང་། །ཡིད་མི་བྱེད་དང་མི་
འཛིན་པ། །ཧྭ་ཤང་ལུགས་དང་ཁྱད་པར་ཅི། །ཟེར་དང་མདོ་སྔགས་ནས་གསུངས་པའི། །
སྦྱོར་བས་མ་བསྒྲུབས་ལྷག་མཐོང་དེ། །མུ་སྟེགས་ལུགས་དང་ཁྱད་པར་ཅི། །བླུན་པོས་གོམས་
པའི་ཕྱག་རྒྱ་ཆེ། །ཕལ་ཆེར་དུད་འགྲོའི་རྒྱུ་ཞེས་དང༌། །གོམས་པ་ལེགས་ཀྱང་དབུ་མ་ལས། །
མ་འདས་ཕྱིར་ན་གསང་སྔགས་དང་། །བསྲེ་བ་དོན་མེད་ཡིན་ཞེས་སོགས། །རྩོད་རྣམས་སེལ་
བའི་ལན་ཇི་བཞིན། །མདོ་རྒྱུད་མན་ངག་རྒྱས་པར་ནི། །ཤེས་ཡོད་མིན་པས་དོན་དཀའ་བ། །
དེ་ཕྱིར་རྒྱས་པ་འདིར་བརྗོད་བྱ། །རྒྱ་ནག་མཁན་པོས་ཀུན་རྫོབ་དང༌། །དོན་དམ་དབྱེ་བ་མི་
འབྱེད་ཅིང་། །དེ་བཞིན་ལྟ་དང་སྤྱོད་པ་དང་། །ཡེ་ཤེས་དང་ནི་རྣམ་ཤེས་དང་། །ཐོས་བསམ་
དུས་དང་བསྒོམ་པ་དང་། །དྲང་བའི་དོན་དང་ངེས་པའི་དོན། །སོ་སོའི་གནས་སྐབས་མི་འབྱེད་
པར། །ཅི་ཡང་ཡིད་ལ་མི་བྱེད་པ། །ཙམ་ཞིག་སྙིང་པོ་ཡིན་པར་འདོད། །ཕྱག་རྒྱ་ཆེན་པོའི་
དངོས་གཞི་ནི། །དོན་དམ་པ་དང་ལྟ་བ་དང་། །མཉམ་པར་བཞག་དང་ཡེ་ཤེས་དང་། །སྒྲིབ་
ཀུན་རྩ་བ་མ་རིག་པའི། །ས་བོན་དྲུངས་ནས་འབྱིན་བྱེད་བློ། །འདི་ལ་དཔེ་དང་དོན་གཉིས་སུ། །
འབྱེད་མོད་རྟོག་བྲལ་མ་འཁྲུལ་ཕྱིར། །གཉིས་ཀ་ལྷན་སྐྱེས་ལ་མངོན་སུམ། །རྟོག་པའང་ཞེ་ན་ཁོ་
ནར་ནི། །མ་ཟད་ཡང་དག་མིན་རྟོག་པ། །ཀུན་དང་བྲལ་ཕྱིར་འཇིག་རྟེན་ལས། །འདས་པའི་
མངོན་སུམ་དང་འདྲ་བ། །དཔེར་ན་འགོག་པའི་སྙོམས་འཇུག་ཚེ། །རྣམ་ཤེས་ཚོགས་བདུན་
འཁོར་བཅས་པ། །བཀག་པས་ཡིད་ལ་མི་བྱེད་ཅིང་། །མཚན་མར་འཛིན་པ་ཀུན་བྲལ་ཡང་། །
ཧྭ་ཤང་བསྒོམ་དང་དེ་མི་འདྲ། །འདི་ན་ཁ་ཅིག་འགོག་སྙོམས་དེ། །སེམས་ཙམ་ལུགས་བཞིན་
དབུ་མ་ཡི། །ལུགས་ལ་ཡེ་ཤེས་ཡིན་ཞེས་སྨྲ། །དབུ་མ་ངོ་བོ་ཉིད་མེད་ཀྱི། །འགོག་པའི་སྙོམས་
འཇུག་མེད་པར་དགག།རྣམ་བརྫུན་དབུ་མའི་འགོག་སྙོམས་ན། །ཡེ་ཤེས་ཡོད་ཕྱིར་དེ་འདི་ལ། །
260

ཕྱག་རྒྱ་ཆེན་པོའི་ཤན་འབྱེད་ཀྱི་བསྟན་བཅོས་གྲུབ་པ་མཆོག་གི་དགོངས་པ་རྣམ་ངེས།
མཚུངས་ལྡན་བཀག་པའི་སྙོམས་འཇུག་ཅེས། །ཕྱི་རབས་པས་འདི་ཧྲུལ་པོར་བྱས། །ཡིད་ཀྱི་
རྣམ་ཤེས་མ་གཏོགས་པའི། །ཡེ་ཤེས་གང་ནས་བཙལ་ཞེ་ན། །མཐོང་བསྒོམ་སོགས་ཀྱི་མཉམ་
གཞག་ཏུ། །འཇུག་ཤེས་དྲུག་དང་ཉོན་མོངས་ཡིད། །མེད་ཕྱིར་ཡིད་ཀྱི་དབང་པོ་དཀོན།
ཡིད་ཀྱི་དབང་པོའི་བདག་རྐྱེན་ལས། །གདོད་མའི་ཡེ་ཤེས་འབྱུང་བ་མིན། །ངོ་བོ་ཉིད་མེད་སྨྲ་
གཞུང་དུ། །ཆོས་ཀུན་རང་རང་ངོ་བོ་ཡིས། །སྟོང་ལ་རྩེ་གཅིག་མཉམ་འཇོག་པའི། །ཡེ་ཤེས་
ཁས་ལེན་ཁོ་བོ་ཡིས། །མ་ནི་མོ་གཤམ་ཟེར་དང་མཚུངས། །མཉམ་པར་བཞག་དུས་སོར་རྟོག་གི
ཡེ་ཤེས་ཁས་ལེན་དགོས་ཟེར་བ། །སྒོམ་རིམ་གཞུང་དུ་མེ་འབྱུང་བ། །ཤིང་ལ་རག་མོད་དེ་ཉིད་
ཀྱིས། །དེ་བསྲེག་དཔེ་བསྟན་པ་དང་འགལ། །སྔགས་ཀྱི་དབང་བསྐུར་བྱིན་རླབས་དང་། །
དབུ་མའི་རིགས་པས་མ་སྦྱངས་པར། །དོན་དམ་ཡེ་ཤེས་མངོན་སུམ་དུ། །མཐོང་བའི་ཐབས་
འགའ་མེད་གྱུར་ན། །ལུས་ཀྱི་བྱེད་ཅིང་ལོངས་སྤྱོད་ཀྱི། །རླབས་དང་སྒྱུ་མའི་དཔེ་སོགས་ལས། །
དེ་མཐོང་མན་ངག་ལུང་དང་ནི། །རིགས་པ་ལས་ཀྱང་ཤེས་པ་ཀུན། །ནང་ལྟར་རང་རིག་རང་
གསལ་བས། །རང་ལ་ངེས་པ་འདྲེན་པར་བཤད། །དེ་གོམས་བྱེད་པའི་ཡན་ལག་དང་། །
བྲལ་མ་གྱུར་ན་གསལ་བ་དེ། །རབ་ཀྱི་མཐར་ཕྱིན་འབྱུང་མིན་ནམ། །སྟོང་ཉིད་བསྒྲུབ་པའི་
རིགས་པ་ལ། །བརྟེན་པ་མིན་པར་དེ་རྟོགས་བློ། །ཚད་མར་གྱུར་པ་ཡོད་མིན་ཕྱིར། །དེ་ལ་མ་
བརྟེན་ཚད་མིན་བློ། །ཟེར་བ་སྔོན་དང་ཕྱི་མཐར་བྱུང་། །དེ་སྐད་དེ་ཡིས་བསྔགས་པ་དང་།
མན་ངག་པ་ཀུན་ཞུམ་པར་བྱས། །ཞུམ་བཅས་རྩོལ་བ་དོར་བའི་མིས། །རང་གཞུང་ཚུགས་པ་ག་
ལ་སྲིད། །བླུན་པོའི་ཕྱག་ཆེན་དུད་འགྲོའི་རྒྱུར། །སོང་ཚེ་གསུང་བ་འཁྲིད་དེ་ཡི། །དངོས་གཞིའི་
ཚེ་ན་བདག་འཛིན་གྱི། །གཉེན་པོ་མ་བསྟན་པ་སྙམ་དུ། །དགོངས་པ་ཡིན་མོད་བདག་གཉིས་པོ། །
གང་དུ་ཡང་ནི་འཛིན་པ་མེད། །དེ་ལ་དེ་རྟོགས་པ་ཡི་ནི། །ཐ་སྙད་ཕར་ཕྱིན་པ་ཀུན་གྱི། །བྱེད་
པ་མིན་ནམ་བདག་མེད་དོ། །སྙམ་དུ་འཛིན་དགོས་ཟེར་བ་བརྫུན། །ཐ་སྙད་དེ་འདྲ་སྦྱོར་དུས་སུ། །
དཔྱད་པ་སྔོན་སོང་བ་ལ་དགོངས། །ཞེ་ན་འདིར་ཡང་རྗེས་ཐོབ་ཚེ། །མཐའ་གཞན་འགོགས་པའི་
རིགས་པས་གྲུབ། །འཛིན་རྣམ་རང་གསལ་དོན་དམ་པའི། །བདེན་པར་གང་ལས་ཤེས་ཅེ་ན། །
དེ་ཕྱིར་གཉིས་སྟོང་གང་ཡིན་པ། །དེ་ཉིད་དུ་བཤད་པ་ལས་ཤེས། །དེ་ཉིད་སྒྲིབ་སེལ་ཡེ་ཤེས་
261

ལྔ་རིག་དབེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཀྱིས། །རྟོགས་བྱའི་སྟོང་ཉིད་ངོས་འཛིན་ནི། །དེ་ལས་གཞན་དུ་ས་ར་ཧས། །མ་བཤད་བིརླ་
པས་དེ་བཞིན། །འདི་རྟོགས་པ་ལ་ཐལ་རང་གི